Kif nieżla x-xita, nieżla x-xita, x-xita… Ix-xita… Leħħa ta' dawl itfeġġ mas-sema w bejn is-sħab u tidħol Minn dil-fetħa ta' tieqa l-eqreb lejja… W tintefa… Tkarwit, tkarwit fil-bogħod, Tfaqqigħ u… sikta; , Reġgħet bdiet nieżla, reġgħet bdiet nieżla x-xita Reġgħet bdiet nieżla, Ix-xita, x-xita, x-xita, x-xita… Tajt daqqa t'għajn minn taħt; Rajt sema mimli sħab kubrit, imkebbeb U mgħaqqad F'kobob mexjin bil-mod bħal xi eżerċtu T'eluf w eluf miexi bil-mod, qawwi, U ibedded, B. MALLIA S.J. IL-BAĦAR Obrom u kisser, uri snien ħruxitek Ma' njam u ma' ħadid; lebbet is-saħħa Kontra x-xtajtiet dgħajfin, u fi kburitek Reġġa' l-midfun lejn l-art, dak li kien tagħha. Kemm-il poeta seħet lil krubitek X'ħin ra l-qilla u l-ġfien jissieltu magħha; Iżda int ma żammek ħadd, u fi xjuħitek Raw żgħożija li ħadd ma kien rebaħba, Jien wild das-seklu: x'tiswa l-qilla tiegħek Sabiex tgħallimni kif neqred u nkisser/ X'tista' turini, int li kont setgħani, Eqlel mill-għodod illi xejjnu l-driegħek — Qawwiet u qerda ma tistax titfisser/